
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus AS-lt Metalliset Eesti tee-ehitusloa väljaandmise taotlus koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond ning projekt on kooskõlastatud peaarhitektiga. 

Ehitusprojekti kohaselt ajutine sissesõit Kulgu tn 5 kinnistule on kavandatud Kulgu tänavalt, mis on kohalike teede nimekirjas. Sissesõtu ehitatakse Kulgu tn 5 kinnistul teostatavate ehitustööde ajaks. Pärast Kulgu tn 5 ehitustööde lõpetamist sissesõidutee konstruktsiooni lammutatakse ning taastatakse sissesõidu tee ehitamisega lammutatud katted. 

AS-i Metalliset Eesti poolt määratud alltöövõtjaks on OÜ Apest Grupp, kellel on teede ehitamise, remontimise ja hooldamise tegevusluba ning omanikujärelevalvet teostavaks isikuks on Tarvaprojekt  OÜ, kellel on teehoiutööde järelevalve tegevusluba. Tööde planeeritav lõpptähtaeg on 31.05.2014a.

Esitatud dokumentide alusel teeseaduse §21 lõike 6 toodud tee-ehitusloa väljastamisest keeldumise põhjused puuduvad. Seega, tee-ehitusloa andmiseks takistusi ei ole.

2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.

2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.

2.3.  Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1.Väljastada tee-ehitusluba kooskõlas tee-ehitusprojektiga Kulgu tn 5 kinnistule ajutise sissesõidu Kulgu tänavalt ehitamiseks

3.2. Kohustada tee-ehitusloa taotlejat AS Metalliset Eesti sisesõidutee lammutada ning taastada tee ehitamisega lammutatud katted tähtajaks 01.06.2018
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

